recursal/SuperWikiNEXT-32B huggingface dataset:
**Markku Juhani Frithiof von Hertzen** (s. 23. elokuuta 1948 Helsinki) on Suomen Ekonomiliiton entinen toimitusjohtaja ja Kansallista Kokoomusta edustanut poliitikko.

Von Hertzen on koulutukseltaan ekonomi, ja hän valmistui vuonna 1972 Helsingin kauppakorkeakoulusta. Vuosina 1970–1971 hän toimi Helsingin kauppakorkeakoulun ylioppilaskunnan puheenjohtajana. Valmistumisensa jälkeen hän työskenteli vuodesta 1973 alkaen Suomen Ekonomiliiton palveluksessa, aluksi työmarkkinasihteerinä. Vuodesta 1987 hän toimi seitsemän vuoden ajan Espoon kauppakamarin toimitusjohtajana. Suomen Ekonomiliiton puheenjohtajana hän oli vuosina 1990–1992. Vuosina 1994-2007 hän työskenteli liiton toimitusjohtajana ja oli myös liiton lehden Ekonomin päätoimittajana. Toimitusjohtajuutensa jälkeen hän siirtyi liiton hallituksen neuvonantajaksi.

Von Hertzen oli Espoon kaupunginvaltuuston jäsen vuosina 1981–1994. Hän toimi kunnallispoliittisella urallaan myös muun muassa kaupunginhallituksen puheenjohtajana sekä kokoomuksen valtuustoryhmän puheenjohtajana ja varapuheenjohtajana. Hänen muihin luottamustehtäviinsä ovat lukeutuneet muun muassa työmarkkinakeskusjärjestö Akavan varapuheenjohtajuus ja Veronmaksajain Keskusliiton valtuuskunnan jäsenyys.

Markku von Hertzen on Heikki von Hertzenin poika. Poliitikko Heikki S. von Hertzen oli hänen veljensä.

Lähteet
-------

1. 1 2 3 4  Markku von Hertzen / SEFE. (Tallenne sivusta Internet Archivessa.) *Uranus.fi*. Viitattu 4.5.2012.
2. ↑  *Kuka kukin on: Henkilötietoja nykypolven suomalaisista 2003*, s. 215. Helsinki 2002. ISBN 951-1-18086-X
3. ↑  Ekonomiliitto etsii uutta toimaria eronneen tilalle. *Taloussanomat*.  21.3.2007. Viitattu 15.11.2010.
4. ↑  Entinen johtajisto jatkaa Akavassa.  *Helsingin Sanomat*, 16.1.2002. Artikkelin maksullinen verkkoversio.. Viitattu 20.3.2017.
5. ↑  Valtuuskunnan jäsenet. *Veronmaksajain keskusliitto*. Viitattu 16.11.2010. [vanhentunut linkki]


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Jelena Silajdžić** (s. noin 1954, Sarajevo) on bosnialainen, Tšekin tasavallassa työskentelevä elokuvaohjaaja, -tuottaja ja ihmisoikeusaktivisti. Vuonna 1977 Sarajevon yliopistosta journalistiksi valmistunut Silajdžić toimi ennen elokuvauraansa toimittajana Sarajevon suurimman sanomalehtitalon ("Oslobodjenje") palveluksessa. Elokuva-alalla hän teki yhteistyötä esimerkiksi ohjaaja Emir Kusturican kanssa Cannesissa Parhaan ohjaajan palkinnon saaneen *Mustalaisten aika* -elokuvan (1988) parissa. Silajdžić työskenteli 15 vuotta elokuvayhtiö Forum Sarajevossa. Hän tuotti 20 elokuvaa, 6 tv-sarjaa ja 150 dokumenttielokuvaa.

Jugoslavian hajottua ja sodan alettua Bosnia-Herzegovinassa vuonna 1992, Silajdžić muutti Prahaan, jossa hän ryhtyi työskentelemään ihmisoikeuksien puolesta ja tuottamaan kulttuuritapahtumia. Vuonna 1999 Silajdžić perusti Slovo 21 -järjestön, joka on voittoa tuottamaton, erityisesti Tšekin romanien ja Balkanin alueelta tulleiden maahanmuuttajien ihmisoikeuksien puolesta toimiva, Silajdžićin johtama järjestö.

Silajdžić oli eräs YK:n pakolaisjärjestö (UNHCR) vuoden 2000 Nansen-palkinnon saajista.

Lähteet
-------

1. ↑  Kitti Palmai: 'We stopped being afraid to meet local people': The Czech lunches that connect families (artikkelissa Silajdžićin iäksi kerrotaan 66 vuotta) *thelocal.se*.  29.12.2020. Viitattu 25.9.2021. (englanniksi)
2. 1 2  Nansen medal for refugee activists from four continents  3.11.2000. UNHCR. Viitattu 25.9.2021. (englanniksi)
3. ↑  Czech Republic - A Second Homeland  27.9.2004. radio.cz. Viitattu 25.9.2021.
4. 1 2 3  Jelena Silajdžič, producer *dokweb.net*. Viitattu 25.9.2021. (englanniksi)
5. ↑  Arkistoitu kopioAbout us slovo21.cz.  Arkistoitu 25.9.2021. Viitattu 25.9.2021. (englanniksi)
**Battenberg** on saksalaisen Hessen-Darmstadtin hallitsijasuvun 1800-luvulla erkaantunut morganaattinen haara. Suvun jäseniä on avioliittojen kautta päätynyt useisiin Euroopan hallitsijaperheisiin. Isossa-Britanniassa suku käyttää nimeä *Mountbatten*.

Alkuperäinen Battenbergin suku oli keskiajalla Kellerburgin linnassa lähellä Battenbergia vaikuttanut kreivillinen aatelissuku, joka sammui jo vuonna 1314. Kun Hessenin suurherttua Ludvig II:n nuorempi poika prinssi Alexander vuonna 1851 solmi morganaattisen avioliiton kreivitär Julie von Hauken kanssa, puolisoa varten luotiin uusi Battenbergin kreivittären arvo. Vuonna 1858 hänet korotettiin Battenbergin prinsessaksi, ja avioparin lapset saivat samalla myös Battenbergin prinssin tai prinsessan arvon. Heidän vanhin poikansa, Battenbergin prinssi Louis kohosi Ison-Britannian laivaston amiraaliksi ja sai 1917 Milford Havenin markiisin arvon. Samana vuonna suvun Isossa-Britanniassa asuneet jäsenet vaihtoivat kuningas Yrjö V:n pyynnöstä ensimmäisen maailmansodan vuoksi saksalaisen sukunimensä muotoon Mountbatten. Yksi Louisin tyttärenpojista oli Ison-Britannian kuningatar Elisabet II:n puoliso prinssi Philip, joka otti äitinsä sukunimen Mountbatten vuonna 1947 tullessaan avioliiton yhteydessä Ison-Britannian kansalaiseksi. Isänsä puolelta Philip kuului Glücksburgin hallitsijasukuun.

Tunnettuja sukuun kuuluneita
----------------------------

* Louis von Battenberg, vuodesta 1917 *Mountbatten* (1854–1921), Britannian laivaston amiraali
	+ Alice von Battenberg (1885–1969), Kreikan prinssi Andreaan puoliso ja Ison-Britannian prinssipuoliso Philipin äiti
	+ Lady Louise Mountbatten (1889–1965), Ruotsin kuningas Kustaa VI Aadolfin toinen puoliso
	+ George Mounbatten (1892–1938)
	+ Louis Mountbatten (1900–1979), Britannian laivaston amiraali
* Aleksanteri I, alkujaan *Alexander von Battenberg* (1857–1891), Bulgarian ruhtinas 1879–1886
* Heinrich von Battenberg (1858–1896), Ison-Britannian prinsessa Beatricen puoliso
	+ Viktoria Eugenie Battenberg (1887–1969), Espanjan kuningas Alfonso XIII:n puoliso
* Franz Joseph von Battenberg (1861–1924), nai Montenegron kuningas Nikola I:n tyttären Annan

Lähteet
-------

1. ↑  Battenberg family (englanniksi) *Encyclopædia Britannica Online Academic Edition*. Viitattu 4.2.2014.

Aiheesta muualla
----------------

* Kuvia tai muita tiedostoja aiheesta **Battenberg (suku)** Wikimedia Commonsissa
Nephi Anderson
**Nephi Anderson** (22. tammikuuta 1865 – 6. tammikuuta 1923) oli yhdysvaltalainen kirjailija, joka kirjoitti mormonismiin liittyvistä aiheista. Hänen tunnetuin teoksensa on hänen romaaninsa *Added Upon* (1898). Lisäksi hän julkaisi muun muassa yhdeksän muuta romaania, runoja ja kymmenittäin novelleja. Hänen tuotantoaan on tutkinut merkittävimmin Richard Cracroft.

Anderson oli syntyjään norjalainen, mutta muutti 6-vuotiaana Utahiin vanhempiensa kanssa. Hän edisti mormonikirkon sisällä sukututkimustyötä ja suoritti kolme jaksoa lähetystyössä. Hän opiskeli Utahin yliopistossa ja oli kahdesti naimisissa.

Lähteet
-------

1. 1 2  Mormon Literature & Creative Arts: Nephi Anderson (Arkistoitu – Internet Archive)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat
* Australia

 |
|  |
| Henkilöt | 
* Trove

 |
|  |
| Muut | 
* Europeana
* SNAC

 |

 |
**Martti Keskinen** (s. 4. kesäkuuta 1939) on suomalainen raviohjastaja ja -valmentaja. Hänen ohjastamansa ja valmentamansa R.A.C. oli ensimmäinen suomalaishevonen Elitloppetissa, kun se sai kutsun osallistua kilpailuun vuonna 1976. Keskisen valmentama Biscayne Hanover oli vuonna 1986 Elitloppetin finaalin neljäs, mikä on yksi parhaista suomalaissaavutuksista kyseisessä kilpailussa.

Teivon ratavalmentajana Keskinen aloitti 1976. 1980-luvulla hän siirsi valmennustoiminnan Ylöjärvelle ja ravitoiminta laajeni omistamiseen ja kasvattamiseen. Hänen kasvattamansa ja valmentamansa Silver Game voitti sekä kriteriumin että derbyn. Laajamittainen valmentaminen ja kasvatustoiminta päättyi vuonna 2002, kun Keskinen myi tilan Ylöjärveltä siitostammoineen. Tämän jälkeen Keskinen jatkoi muutamien hevosen valmentamista. Keskinen asuu osan vuodesta Mäntän keskustassa ja osan mökillään Ruovedellä.

Keskinen oli vuonna 1971 perustetun Suomen ravivalmentajat ry:n ensimmäinen puheenjohtaja ja kaikkiaan toimessa kolmeen otteeseen, vuosina 1971-1975, 1977 ja 1989-1990. Hän on ollut myös Pohjois-Hämeen Hippoksen johtokunnan, Ravituomioistuimen sekä Ypäjän Hevosopiston johtokunnan jäsen. Vuonna 2002 Keskiselle myönnettiin Suomen Hippoksen raviurheilijan kultainen ansiomerkki.

Tuhannennen voittonsa Keskinen ohjasti 19. marraskuuta 1984 Vermossa Emerson Lobellilla. Menestyneen ohjastajan nimeä kantava Martti Keskisen ajajamestaruus -kilpailu on ajettu Teivossa vuodesta 2004 lähtien. Keskinen oli itse mukana kilpailussa vuoteen 2009 saakka.

Lähteet
-------

* Martti Keskinen Suomen Hippoksen tietokannassa

### Viitteet

1. ↑  Sipakko, Arto: Martti Keskinen 60 vuotta.  *Hevosurheilu*, 4.6.1999.
2. 1 2  Sipakko, Arto: Martti Keskinen 70 vuotta.  *Hevosurheilu*, 29.5.2009.
3. 1 2 3 4  Tero Sipakko: Martti Keskinen vaihtoi kaupungin seinät mökkielämään *Hevosurheilu*. Viitattu 8.8.2022.
4. ↑  Mäenpää, Tapio: Ensimmäinen ison E:n suomalainen.  *Hevosurheilu*, 29.5.2019.
5. ↑  Tuhannen Klubi sai täydennystä.  *Hevosurheilu*, 21.11.1984.
6. ↑  Korvola, Jari-Pekka: Pokahovi taisteli leijonan lailla.  *Hevosurheilu*, 8.7.2011.
Mihaela Ursuleasa
**Mihaela Ursuleasa** (27. syyskuuta 1978 Brașov – 2. elokuuta 2012 Wien) oli romanialainen pianisti. Hän syntyi muusikkoperheeseen, aloitti pianonsoiton 5-vuotiaana ja piti konsertteja 9-vuotiaana. Hän sai 13-vuotiaana apurahan Claudio Abbadolta. Hän opiskeli kahdeksan vuotta konservatoriossa Wienissä. Vuonna 2010 Ursuleasa sai Echo Klassik -palkinnon debyyttilevystään *Piano & Forte*. Hän julkaisi myös toisen albumin, *Romanian Rhapsodyn* (2011). Ursuleasa löydettiin asunnostaan kuolleena 33-vuotiaana, ja epäillyksi kuolinsyyksi mainittiin aivoverenvuoto.

Ursuleasa oli vuoden 1995 Clara Haskil -kilpailun voittaja.

Lähteet
-------

1. ↑  Romanian concert pianist Mihaela Ursuleasa dies, aged 33
2. ↑  BBC: Romanian pianist Mihaela Ursuleasa dies aged 33


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC
* IdRef

 |

 |
**Ruth Ann Swenson** (s. 25. elokuuta 1959 New York) on yhdysvaltalainen lyyrinen sopraano. Hän debytoi San Franciscossa Despinan roolissa vuonna 1983. Euroopan-debyyttinsä hän teki Genevessä 1985, ja Metropolitan-oopperassa hän esiintyi ensimmäistä kertaa vuonna 1991. Hän on Mozartin roolien lisäksi tulkinnut rooleja muiden muassa sellaisilta säveltäjiltä kuin Donizettiltä, Gounod'lta, Massenetilta, Verdiltä, Puccinilta ja Stravinskilta.

Swenson sai vuonna 1993 Richard Tucker Music Foundationin palkinnon, ja hän on San Francisco Conservatory of Musicin kunniatohtori. Hän on myös saanut San Franciscon oopperan mitalin. Hänellä todettiin vuonna 2006 hyväennusteinen rintasyöpä. Swensonin puoliso on hänen lauluvalmentajansa David Burnakus.

Lähteet
-------

1. ↑  AllMusic: Ruth Ann Swenson
2. 1 2  PlaybillArts: Soprano Ruth Ann Swenson Diagnosed With Breast Cancer
3. ↑  San Francisco Sentinel: Ruth Ann Swenson to receive San Francisco Opera Medal, Sunday afternoon, July 6th (Arkistoitu – Internet Archive)
4. ↑  The New York Times: Mainstay Soprano Feels Snubbed by the Met


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Suomi (KANTO)
* Yhdysvallat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |
Sergei Leiferkus, 2016
**Sergei Leiferkus** (s. 1946 Leningrad) on venäläinen baritoni. Hän opiskeli Leningradin konservatoriossa ja aloitti uransa Neuvostoliitossa 1970-luvulla. Hän saavutti huomiota myös länsimaissa esiintyessään vuonna 1983 Berliinin filharmonikkojen kanssa. Hän on sittemmin esiintynyt muun muassa Metropolitan-oopperassa, Wienin valtionoopperassa ja La Scalassa. Hän on laulanut myös lukuisilla festivaaleilla.

Leiferkusin ohjelmistoon on kuulunut kymmeniä rooleja sellaisilta säveltäjiltä kuin Mozartilta, Verdiltä, Puccinilta, Wagnerilta, Borodinilta, Tšaikovskilta, Prokofjevilta ja Šostakovitšilta. Leiferkus on työskennellyt johtavien kapellimestarien, kuten Claudio Abbadon, James Levinen, Lorin Maazelin, Zubin Mehtan, Riccardo Mutin, Seiji Ozawan, Kent Naganon ja Georg Soltin kanssa. Oopperan ulkopuolisesta ohjelmistosta hän on esiintynyt esimerkiksi Šostakovitšin 14. sinfoniassa.

Leiferkusin diskografia kattaa kymmeniä levytyksiä. Hän sai kokonaisuudessaan levyttämistään Mussorgskin lauluista Cannes Classical Awardin, Diapason d'Orin ja Grammy-ehdokkuuden.

Lähteet
-------

1. 1 2 3  Lucerne Festival: Sergej Leiferkus (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* Europeana
* IdRef

 |

 |
**The Battle of Polytopia** on ruotsalaisen Midjiwan AB -peliyhtiön valmistama sekä julkaisema strategiapeli, joka julkaistiin alun perin helmikuussa 2016 iOS-alustoille nimellä **Super Tribes,** mutta nimi muutettiin myöhemmin pelin saapuessa myös android-alustoille. Pelissä pelaaja voi pelata yhdellä pelin monesta eri heimosta (eng. tribe) ja taistella muita heimoja vastaan. Peli on ylhäältä päin kuvattu 4x-strategiapeli.

Pelaaminen
----------

Pelissä pelialueena toimii satunnaisesti generoitunut maailma joka koostuu ruuduista joille voi rakentaa erilaisia rakennuksia ja siirtää joukkoja. Pelissä tavoitteena on voittaa muut pelaajat jotka ovat joko muita ihmisiä moninpelin välityksellä tai tekoälyn ohjaamia. Pelin voittaa valtaamalla vastustajiensa pääkaupungit tai saavuttamalla tarpeeksi suuren pistemäärän. Pisteitä saa esimerkiksi kehittämällä omia kaupunkejaan ja muodostamalla niiden välillä maa- ja merireittejä. Jokaisella heimolla on myös omia ainutlaatuisia kykyjä ja ominaisuuksia.

Vastaanotto
-----------

Peli on vastaanottanut enimmäkseen positiivista palautetta ja sitä on kehuttu sen yksinkertaisuudesta ja lähestyttävyydestä. Peli on saanut Metacriticin käyttäjäarvioinneista 8.5/10 ja kriitikkoarvioinneista 72/100. Myös miljardööri Elon Musk on kehunut peliä Twitter-palvelussa.

Hinnoittelu
-----------

Peli on ilmainen mobiilialustoille, mutta jotkin heimoista täytyy avata ostamalla ne auki. Steam-palvelussa peli on maksullinen.

Lähteet
-------

1. ↑  Take over the world (over and over and over) in The Battle of Polytopia *Macworld*. Viitattu 16.11.2022. (englanniksi)
2. ↑  Fnord: REVIEW: The Battle of Polytopia *Save or Quit*.  2.3.2021. Viitattu 16.11.2022. (englanniksi)
3. ↑  The Battle of Polytopia Steamissä *store.steampowered.com*. Viitattu 16.11.2022.
4. ↑  Jamie Latour: The Battle Of Polytopia Review: What An Adorably Violent War *TheGamer*.  27.2.2021. Viitattu 16.11.2022. (englanniksi)
5. ↑  The Battle of Polytopia *Metacritic*. Viitattu 16.11.2022. (englanniksi)
6. ↑   *Twitter*. Viitattu 16.11.2022.

Aiheesta muualla
----------------

*
**Leonid Aleksandrovitš Portenko** (ven. Леони́д Алекса́ндрович Порте́нко) (11. lokakuuta 1896 Smela, Ukraina – 26. toukokuuta 1972 Leningrad, Neuvostoliitto) oli neuvostoliittolainen lintutieteilijä.

Portenko laati väitöskirjansa Neuvostoliiton tiedeakatemian eläintieteen instituutin lintutieteen osastossa 1926–1929. Tämän jälkeen hän työskenteli Arktisen tutkimuksen instituutissa kymmenisen vuotta ja palasi eläintieteen instituuttiin 1940, missä hän työskenteli kuolemaansa asti.

Portenko teki useita pitkiä tutkimusretkiä arktisille alueille, kuten Novaja Zemljalle, Wrangelinsaarelle, Taimyrin niemimaalle, Uralin pohjoisosiin, Anadyrin alueelle, Tšukotkaan, Kamtšatkalle ja Kuriileille. Hän osallistui Neuvostoliiton lintuja käsittelevän neliosaisen määritysoppaan *Ptitsy SSSR* (1951–1954) kirjoittamiseen ja laati lintujen esiintymiskarttoja seitsenosaiseen neuvostoliittolais-itäsaksalaiseen teokseen *Atlas der Verbreitung der paläarktischen Vögel*.

Portenko nimesi japaninuunilinnun vuonna 1950.

Lähteet
-------

* History of the Department of Ornithology (englanniksi)

### Viitteet

1. ↑  ITIS (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Italia
* Yhdysvallat
* Tšekki
* Alankomaat
* Portugali

 |
|  |
| Tieteilijät | 
* CiNii

 |
|  |
| Muut | 
* IdRef

 |

 |
**Igor Aleksandrovitš Novikov** (ven. Игорь Александрович Новиков, arm. Իգոր Նովիկով; 19. lokakuuta 1929 Drezna – 30. elokuuta 2007 Pietari) oli Neuvostoliittoa edustanut nykyaikainen viisiottelija ja olympiavoittaja. Hän toimi vuosina 1988–1992 lajin kansainvälisen liiton presidenttinä. Seuratasolla Dinamo Jerevania edustaneen Novikovin lempinimi oli "Armenialainen tiikeri".

Novikov osallistui olympialaisiin ensimmäistä kertaa vuonna 1952, jolloin hän oli henkilökohtaisessa kilpailussa neljäs ja joukkuekilpailussa viides. Vuoden 1956 kisoissa Melbournessa hän sijoittui henkilökohtaisessa kilpailussa jälleen neljänneksi, mutta sai kultaa joukkuekilpailusta. Tätä ennen hän oli saanut ensimmäisen mitalinsa MM-kisoista oltuaan mukana maansa toiseksi sijoittuneessa joukkueessa vuoden 1955 kilpailuissa. Novikov lähti Rooman olympialaisiin 1960 henkilökohtaisen kilpailun selvänä ennakkosuosikkina, sillä hän oli voittanut maailmanmestaruuden sekä yksilö- että joukkuekilpailusta vuosina 1957–1959. Hän sijoittui kuitenkin vasta viidenneksi epäonnistuttuaan ratsastuksessa. Novikov voitti samoista kisoista hopeaa joukkuekilpailusta. Hän sai ainoan henkilökohtaisen olympiamitalinsa Tokion kisoista 1964, jolloin hän voitti hopeaa jääden 49 pisteen päähän kilpailun voittaneesta Ferenc Törökistä. Novikov oli samoissa kisoissa myös Neuvostoliiton kultaa voittaneessa joukkueessa. Hän voitti MM-kisoista kaiken kaikkiaan viisitoista mitalia, joista yhdeksän oli kultaisia, viisi hopeisia ja yksi pronssinen.

Novikov toimi uransa jälkeen valmentajana ja oli myös useissa urheiluun liittyvissä johtotehtävissä. Niistä ehkä tärkein oli nykyaikaisen viisiottelun kattojärjestö UIPM:n presidentin virka, jossa Novikov oli vuosina 1988–1992.

Lähteet
-------

1. 1 2 3 4 5 6 7 8 9 10 11  Igor Novikov Biography and Olympic Results - Olympics at Sports-Reference.com *sports-reference.com*.  Arkistoitu 17.4.2020. Viitattu 22.11.2010. (englanniksi)
2. 1 2 3  Sports 123: Modern Pentathlon: World Championships: Men: Teams *sports123.com*. Viitattu 22.11.2010. (englanniksi)
3. ↑  Modern Pentathlon at the 1964 Tokyo Summer Games: Men's Individual - Olympics at Sports-Reference.com *sports-reference.com*.  Arkistoitu 23.5.2009. Viitattu 22.11.2010. (englanniksi)
4. ↑  World Modern Pentathlon Championships *gbrathletics.com*. Viitattu 22.11.2010. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Charles Mouton
**Charles Mouton** (n. 1626 – ?) oli ranskalainen luutisti ja säveltäjä. Hän syntyi todennäköisesti Rouenissa tai sen lähellä. Ei ole varsinaisia todisteita, että hän olisi opiskellut Denis Gaultierin johdolla, mutta ainakin tyylillisesti hän oli tämän seuraaja. Hän vietti todennäköisesti aikaa myös Italiassa.

Moutonin uskotaan työskennelleen nuorena Savoijin hovissa Torinossa, ja hän asettui vuonna 1678 Pariisiin. Hän sävelsi luutulle ja opetti luutunsoittoa. Hän kuoli joskus vuoden 1699 jälkeen.

Lähteet
-------

1. ↑  HOASM: Charles Mouton
2. ↑  AllMusic: Charles Mouton


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Belgia
* Yhdysvallat
* Ruotsi
* Alankomaat
* Puola
* Vatikaani

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* RISM
* SNAC
* IdRef

 |

 |
**Harley Jessup** (s. 1954 Corvallis, Oregon) on yhdysvaltalainen Oscar-palkittu visuaalisten efektien taiteellinen ohjaaja ja animaattori. Lisäksi hän on toiminut elokuvien tuotannon suunnittelijana, josta Jessup palkittiin Anniella animaatioelokuvista *Rottatouille* ja *Autot 2*.

Elämäkerta
----------

Jessup syntyi Oregonissa ja kasvoi naapuri osavaltiossa Kaliforniassa, San Joaquin Valleylla ja Bay Arealla. Myöhemmin hän palasi takaisin Oregoniin, jossa Jessup opiskeli Oregonin yliopistossa graafista suunnittelua.

Jessup asuu Marinin piirikunnassa, Kaliforniassa yhdessä vaimonsa ja kolmen lapsen kanssa.

Lähteet
-------

* Harley Jessup Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Australia
* Puola

 |
|  |
| Taiteenala | 
* MusicBrainz

 |

 |
**Anne Känsäkangas** (o.s. **Paavolainen**, s. 21. kesäkuuta 1960 Kokkola) on entinen suomalainen kiekonheittäjä. Hän edusti Kokkolan Veikkoja ja häntä valmensi Reijo Paavolainen.

Känsäkangas voitti Pohjoismaiden mestaruuden Reykjavikissa 1982 tuloksella 54,26 m. Helsingin MM-kilpailuissa 1983 hän oli karsintakilpailussa viidestoista pudoten jatkosta. Rooman MM-kisoissa 1987 hän oli karsinnassa kuudestoista ja putosi loppukilpailusta. Känsäkangas edusti Suomea aikuisten maaotteluissa vuosina 1979–1988. Hän voitti kiekkokilpailun viidessä maaottelussa: Helsingissä 1986 ja 1988, Tampereella ja Tukholmassa 1987 sekä Øyestadissa 1988. 

Känsäkangas voitti Suomen mestaruuden Vaasassa 1986, Kuopiossa 1987 ja Hämeenlinnassa 1988. SM-hopeaa hän saavutti 1979 ja SM-pronssia 1985. Kiekonheiton sisäratojen Suomen mestaruuden hän voitti Kuopiossa 1988.

Känsäkangas heitti kiekkoennätyksensä 64,24 m Nivalassa 1983. Kuulaa hän työnsi parhaimmillaan 16,01 m Kokkolassa 1982.

Lähteet
-------

* Anne Känsäkangas Tilastopaja (vaatii kirjautumisen, maksullinen palvelu).

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
**Tyler Ian Bray** (s. 27. joulukuuta 1991, Clovis, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Kansas City Chiefsissä, ja ennen ammattilaisuraansa pelasi yliopistojalkapalloa Tennesseen yliopiston joukkueessa.

Ura
---

Kaudelle 2011 Tennesseen yliopiston aloittavaksi pelinrakentajaksi noussutta Braytä pidettiin ennen kauden 2012 alkua yhtenä vuoden 2014 NFL:n varaustilaisuuden parhaista pelinrakentajista, jatilaisuuden mahdollisena kärkivarauksena. Bray päätti kuitenkin lähteä ammattilaiskentille jo vuotta aiemmin, ja hän oli varattavissa vuoden 2013 varaustilaisuudessa.

Heikosti sujuneen kauden jälkeen yksikään joukkue ei varannut Braytä, mutta Kansas City Chiefs oli tilaisuuden päätyttyä halukas tekemään hänen kanssaan sopimuksen varaamattomana vapaana agenttina. Bray pelasi viisi kautta Chiefsissä, saaden peliaikaa vain yhdessä ottelussa. Kaudeksi 2018 Bray siirtyi Chicago Bearsiin.

Lähteet
-------

1. ↑  2014 NFL Mock Draft (englanniksi) WalterFootball.com. Viitattu 28.7.2012.
2. ↑  Roster Moves: Bears add backup quarterback Tyler Bray Chicago Bears. Viitattu 16.2.2019. (englanniksi)
**Guy Marcos Barnea** (hepr. ‏גיא ברנע‎, s. 9. syyskuuta 1987 Be'er Sheva, Israel) on israelilainen uimari.

Barnea on saavuttanut 50 metrin selkäuinnissa pronssia Budapestin EM-kilpailuissa 2010 ajalla 25,04 ja Debrecenin EM-kilpailuissa 2012 ajalla 25,14 sekä hopeaa lyhyen radan EM-kilpailuissa Chartres'ssa 2012 ajalla 23,46. Eindhovenin EM-kilpailuissa 2008 hän oli samassa lajissa neljäs ja 100 metrin selkäuinnissa seitsemäs. Hän sijoittui 50 metrin selkäuinnissa kuudenneksi Shanghain MM-kilpailuissa 2011 ja seitsemänneksi Barcelonan MM-kilpailuissa 2013. Pitkän radan MM-kilpailuissa hän on selviytynyt lisäksi välieriin 50 metrin selkäuinnissa Melbournessa 2007 ja Roomassa 2009, samoin Pekingin olympialaisten 2008 100 metrin selkäuinnissa. Belgradin universiadeissa 2009 hän oli 50 metrin selkäuinnissa kolmas.

Lähteet
-------

1. ↑  Guy Barnea *sports-reference.com*.  Arkistoitu 21.9.2011. Viitattu 25.11.2010. (englanniksi)
2. 1 2  BARNEA, Guy *swimrankings.net*. Viitattu 17.12.2013. (englanniksi)
3. ↑  Guy Barnea *the-sports.org*. Viitattu 24.5.2012. (englanniksi)
A Guy Called Gerald esiintymässä Detroit Electronic Music Festivalissa 2007.**Gerald Simpson** (s. 6. helmikuuta 1967 Macclesfield, Iso-Britannia) on manchesterilainen taiteilijanimellä **A Guy Called Gerald** toimiva muusikko, tuottaja ja DJ. Hänet tunnetaan parhaiten acid house -musiikin pioneerina 1980-luvun lopulta. 

Simpson perusti vuonna 1988 yhdessä Graham Masseyn ja Martin Pricen kanssa 808 State -yhtyeen, josta hän lähti soolouralle vuonna 1989. A Guy Called Geraldin suurin hitti on *Voodoo Ray*, joka nousi Britannian singlelistan sijalle 12. vuonna 1989.

Diskografia
-----------

* 1989 *Automanikk*
* 1992 *28 Gun Bad Boy*
* 1995 *Black Secret Technology*
* 2000 *Essence*
* 2001 *Blueprint*
* 2005 *To All Things What They Need*
* 2006 *Proto Acid: The Berlin Sessions*
* 2010 *Tronic Jazz – The Berlin Sessions*
* 2013 *Silent Sound Spread Spectrum*

Aiheesta muualla
----------------

* Artistin Myspace-sivut (englanniksi)
* Artisti Discogs-sivustolla (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Katalonia
* Saksa
* Yhdysvallat
* Tšekki

 |
|  |
| Taiteenala | 
* MusicBrainz
	+ 2

 |
|  |
| Muut | 
* Europeana

 |

 |
**Aaron Temkin Beck** (18. heinäkuuta 1921 Providence, Rhode Island, Yhdysvallat – 1. marraskuuta 2021 Philadelphia, Pennsylvania) oli yhdysvaltalainen psykiatri ja emeritusprofessori, joka tunnetaan erityisesti kognitiivisen psykoterapian kehittäjänä.

Beckin vanhemmat olivat Yhdysvaltoihin muuttaneita venäjänjuutalaisia siirtolaisia. Beck opiskeli Brown Universityssa ja valmistui 1942. Sieltä hän siirtyi Yalen yliopiston lääketieteelliseen tiedekuntaan, josta valmistui lääketieteen tohtoriksi 1946.

Beckin mukaan kielteiset asenteet laukaisevat masennuksen. Hänen ajatteluunsa vaikutti muun muassa Albert Ellis.

Suuren osan työstään hän teki Pennsylvanian yliopiston Psykiatrian laitoksella Philadelphiassa. Uransa aikana hän laati yksin tai yhdessä muiden tutkijoiden kanssa yli 550 tieteellistä artikkelia ja 18 kirjaa. Hän oli myös kehittämässä masennuksen arvioinnissa ja kognitiivisessa terapiassa laajalti käytettyjä masennuksen ja toivottomuuden arviointiasteikkoja. Vuonna 2006 hänelle myönnettiin Albert Lasker -palkinto kliinisestä lääketieteellisestä tutkimustyöstä. Hänellä sai myös useita kunniatohtorin arvonimiä. Pennsylvanian yliopiston Psykiatrian laitoksen Itsemurhien ehkäisyn keskuksessa toimii hänen mukaansa nimetty tutkimusyksikkö (Beck Institute).

Beckin tunnetuimpiin oppilaisiin kuuluivat hänen tyttärensä, kognitiivisen psykoterapian parissa tekemästään työstä tunnettu psykologian professori Judith S. Beck sekä positiivisen psykologian tutkija ja puolestapuhuja, Pennsylvanian yliopiston professori Martin E. P. Seligman.

Katso myös
----------

* Beckin depressiokysely

Lähteet
-------

1. ↑  In Memory of Aaron Temkin Beck, MD
2. 1 2 3 4  Aaron T. Beck, M.D. Department of Psychiatry, Univ. Pennsylvania.  Arkistoitu 14.9.2017. Viitattu 26.4.2013. (englanniksi)
3. ↑  Arkistoitu kopioA Conversation with Aaron T. Beck (PDF) (Transkriptio Judith S. Beckin tekemästä haastattelusta. (Youtube-video.))  2012. Annual Reviews.  Arkistoitu 2.11.2021. Viitattu 7.2.2017. (englanniksi)

Aiheesta muualla
----------------

* The Beck Institute for Cognitive Therapy and Reseach.
* Goode, Erica: Scientist at work: Aaron T. Beck. Pragmatist Embodies His No-Nonsense Therapy. *The New York Times* 11.1.2000. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Latvia
* Japani
* Tšekki
* Kreikka
* Korea
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Grace Elizabeth Adler** on fiktiivinen henkilö komediasarjasta *Will & Grace*. Hän asuu New Yorkissa ja toimii sisustussuunnittelijana. Hänen paras ystävänsä on Will Truman ja assistenttinsa Karen Walker. Gracea esittää Debra Messing.

Yleistä
-------

Grace syntyi Schenectadyssa, New Yorkissa 26.4.1967 juutalaisen perheen keskimmäisenä tyttärenä. Hän on kovin neuroottinen ja hieman pinnallinen ja itsekäs. Grace luulee aina olevansa samannäköinen kuin monet punatukkaiset kaunottaret, kuten Rita Hayworth tai Julia Roberts.

Sarjassa vitsaillaan usein Gracen suurten jalkojen, pienten rintojen ja huonon lauluäänen kustannuksella. Grace on allerginen ampiaisille ja on demokraatti. Hänellä on venäläiset ja saksalaiset sukujuuret (hän puhuu yhdessä jaksossa isoäidistään, joka oli venäläinen ja Adler on saksalainen nimi).

Sukulaiset
----------

Grace kasvoi kolmen tyttären perheessä, äiti Bobbi Adler Debbie Reynolds on näyttelijä ja varsinaisen huomionkipeä. Hän esittää usein hahmoja, jotka ovat oikeasti miehiä, esimerkiksi *"Kuningatar Lear"*(Kuningas Lear). Isä Martin Adler (Adam Arkin) on hieman pettynyt kaikkiin tyttäriinsä, ja vitsailee usein kaikkien heidän kustannuksellaan. Martin rakastaa katsoa televisiota ja on kiitollinen saadessaan olla yksin.

Gracen isosisko on nimeltään Janet. Janet on jokseenkin kevytkenkäinen, eikä pysty pitämään työpaikkaa. Janetiä esittää Geena Davis.

Gracen pikkusiskon nimi on Joyce, ja tämä on hieman ylipainoinen ja ylensyö pakonomaisesti. Joycea esittää Sara Rue. Joyce nähdään ainoastaan jaksossa, jossa näemme 1980-luvulla kuinka Grace ja Will vielä tutustuvat toisiinsa seurustelun merkeissä. Joyce vähän ihastuu Williin ja pettyy kovin, kun Will tulee kaapista. Joyce syyttää Gracea että on "pilannut" Willin.

Grace seurustelee usean eri miehen kanssa sarjan aikana, kunnes menee naimisiin Tri Leo Marcusin kanssa. Liitto kärsii kovasti Leon työstä Lääkärit ilman rajoja -järjestössä ja päättyy lopulta, kun Leo pettää Gracea yhdellä ulkomaankomennuksellaan. 

Leo ja Grace tapaavat pari vuotta eron jälkeen lentokoneessa matkalla Lontooseen, ja he rakastelevat. Gracelle selviää viikkoja myöhemmin, että tuo kohtaaminen johti raskauteen. Grace päättää olla kertomatta Leolle tulevasta lapsesta, kun saa selville, että Leo on kihloissa. Lopulta Leo kuitenkin jättää kihlattunsa ja palaa viimeisillään raskaana olevan Gracen luo ja he menevät uudelleen naimisiin. Heidän tyttärensä Lila menee lopulta naimisiin Willin ja Vincen pojan, Benin, kanssa, ja näin Willistä ja Gracesta tulee lopulta oikeasti sukua toisilleen.

Lähteet
-------

*
*Tämä artikkeli käsittelee kasvitieteilijää. Diplomaatista katso Timo Koponen.*
**Timo Koponen** (s. 13. tammikuuta 1939) oli Helsingin yliopiston kasvitieteen professori vuosina 1986–2002. Hän on merkittävä sammalten systematiikan tutkija ja tuntija, joka on kuvannut suuren joukon taksoneja ja laajentanut merkittävästi tietoa mm. Kiinan ja Uuden-Guinean biodiversiteetistä. Koponen on myös julkaissut lukuisia artikkeleita mm. kasvitieteen historiasta ja sen eri tutkijoista sekä sammaltutkimuksen menetelmistä.

Koponen valmistui ylioppilaaksi vuonna 1957 ja aloitti samana vuonna kasvitieteen opinnot Helsingin yliopistossa. Hän tutki aluksi Suomen putkilokasveja ja kasvillisuutta, mutta siirtyi pian lehtisammaliin. Väitöskirjansa Mniaceae-heimon sammalista hän julkaisi 1968. Vuonna 1967 hänet nimitettiin kasvimuseon amanuenssiksi ja 1969 itiökasviosaston museonhoitajaksi sekä samana vuonna kasvitieteen dosentiksi. Hänet nimitettiin Helsingin yliopiston kasvitieteen professoriksi vuonna 1986. Hänen edeltäjänsä virassa oli Jaakko Jalas.

Vuonna 1990 Koponen sai Tieto-Finlandia-palkinnon yhtenä kirjoittajista Markku Löytösen toimittamassa teoksessa *Matka-arkku – suomalaisia tutkimusmatkailijoita*. Hänellä on myös ollut laajalti tieteellisiä luottamustoimia.

Koponen jäi professorin virasta eläkkeelle vuonna 2002. Hänen seuraajakseen nimitettiin Jouko Rikkinen.

Lähteet
-------

* Helsingin yliopiston opettaja- ja virkamiesluettelo 1918–2000.
* Piippo, Sinikka: Timo Koponen 60 vuotta. Luonnon tutkija 103(1999):1.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Suomi (KANTO)
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* International Plant Names Index

 |
|  |
| Taiteenala | 
* Te Papa (New Zealand)

 |
|  |
| Henkilöt | 
* Uppslagsverket Finland

 |
|  |
| Muut | 
* IdRef

 |

 |
**Kasnäs** on kylä Kemiönsaaren kunnassa. Kasnäs kuuluu Hiittisten saaristoon ja oli aiemmin osa Hiittisten ja myöhemmin Dragsfjärdin kuntaa. Kylästä on Lövön sillan kautta autotieyhteys mantereelle. Kasnäsistä lähtevät yhteysalukset M/s Stella Vänöhön ja Finferriesin M/S Aurora Rosalaan. Kasnäsissä sijaitsi vuoteen 2017 asti Saaristomeren kansallispuiston luontokeskus Sinisimpukka. Taalintehtaan ja Kasnäsin välillä juostaan kesäkuussa puolimaraton *Lövö broloppet*.

Palvelut
--------

Kasnäsin palveluihin kuuluvat vierasvenesatama, polttoainemyynti, pesutupa, hotelli, kylpylä, ravintola, kauppa, posti, saaristolaistori, sukelluskeskus, kultasepänliike, venevuokraus, venesäilytys ja minigolf.

Lähteet
-------

1. ↑  Kasnäs vierasvenesatama *isit Saaristo*. Viitattu 22.2.2022.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Dragsfjärd |
| --- |
|  |
| Taajamat | 
* Björkboda
* Dragsfjärdin kirkonkylä
* Taalintehdas

 |
|  |
| Rekisterikyliä Dragsfjärdissä | 
* Björkboda
* Genböle
* Dalen
* Hammarsboda
* Hertsböle
* Kivarnäs
* Kråkvik
* Kulla
* Kärra
* Labbnäs
* Lillfinhova
* Långnäs
* Nordanå
* Purunpää
* Rosendal
* Rövik
* Skinnarvik
* Smedskulla
* Storfallan
* Storfinhova
* Stusnäs
* Sunnanå
* Söderby
* Söderlångvik
* Söglö
* Tynglax
* Ölmos

 |
|  |
| Rekisterikyliä Hiittisissä | 
* Bergö
* Biskopsö
* Bolax
* Böle
* Hiittinen
* Holma
* Högsåra
* Kasnäs
* Kaxskäla
* Rosala
* Stubbnäs
* Tunhamn
* Vänoxa
* Vänö

 |

 |
**Eli Dingle** on fiktiivinen hahmo englantilaisessa saippuasarjassa Emmerdale. Häntä esittää Joseph Gilgun.

Hahmon tausta
-------------

Eli saapui sarjaan samana päivänä kun Kingien esittelytalo räjähti. Eli on aina ollut pahanteossa, ja ollut myös vankilassa teoistaan. Kukaan Dingleistä ei ollut erityisen iloinen nähdessään Elin ensimmäistä kertaa kylässä, varsinkaan hänen veljensä Marlon. Eli saikin aikaan sotkua heti kylään saavuttuaan.

Sam ja Alice
------------

Eli oli läheisin Samin kanssa kylään saapumisensa jälkeen. Tuli ilmi, että he olivat tavanneet ennemminkin, ja Eli oli auttanut Samia. Kun Sam joutui katsomaan terminaalivaiheen syöpää sairastavan vaimonsa Alicen kärsimyksiä, Eli tuli apuun. Kertomatta Elille miksi tarvitsi morfiinia, hän pyysi Eliä hankkimaan sitä. Tosiasiassa Sam tarvitsi tappavan annoksen morfiinia antaakseen sen vaimolleen tämän pyynnöstä. Kun Zak kuuli keneltä Sam oli lääkkeen saanut, hän karkotti Elin kodistaan ja vannotti enää ikinä tulemasta takaisin.

Eli lähti kylästä, mutta palasi pian. Sam huomasi, että Sethin vanhassa metsästysmajassa asuu joku, ja sai selville että tämä joku oli Eli. Hän oli sekaantunut rikolliseen toimintaan ja häntä etsi kaksi miestä joille hän oli velkaa. Eli pelkäsi saattavansa perheensä pulaan ja jatkoi piilottelua metsässä, mutta miehet saivat selville että Marlon on Elin veli. Miehet pahoinpitelivät Marlonin Villapakassa saadakseen selville Elin olinpaikan (jota Marlon ei tiennyt) ja ryöstivät pubin. Elin kuullessa pahoinpitelystä hän teki suunnitelman lavastaakseen miehet Café Hopen ryöstöstä. Eli varasti Zakin haulikon ja ryösti kahvilan, sopi tapaamisen miesten kanssa ja antoi rahat miehille ja piilotti haulikon heidän autoonsa, ja soitti poliisit heidän peräänsä. Juoni onnistui täydellisesti ja he jäivät poliisin haaviin, mutta Eli tunsi syyllisyyttä pelotellessaan raskaana olevan Vivin puolikuoliaaksi ryöstäessään kahvilaa.
**Nicolas Flagello** (15. maaliskuuta 1928 New York – 16. tammikuuta 1994 New Rochelle) oli yhdysvaltalainen säveltäjä. Hänen musiikkinsa on tonaalista ja hyödyntää perinteisiä muotoja. 1950–1960-luvuilla muodissa oli muun muassa sarjallisuus, ja tämä haittasi aikanaan Flagellon musiikin tuomista julkisuuteen. Hän kuitenkin sävelsi muun muassa kuusi oopperaa (kuten *Judgement of St Francis*), kaksi sinfoniaa ja kahdeksan konserttoa. Hän toimi myös kapellimestarina sekä pianistina ja teki lukuisia levytyksiä.

Flagello sai lapsena opetusta Vittorio Gianninilta. Hän opiskeli Manhattan School of Musicissa, josta hän sai kandidaatin (1949) ja maisterin (1950) arvot. Valmistuttuaan hän liittyi koulun henkilökuntaan, jossa toimi vuoteen 1977 saakka. Hän opiskeli 1950-luvulla myös Fulbright-stipendillä Roomassa; vuonna 1956 hän sai Accademia Nazionale di Santa Ceciliasta *Diploma di Studi Superiorin* Ildebrando Pizzettin ohjaamana.

Ensimmäistä kertaa Flagello sai musiikillaan merkittävää julkisuutta vuonna 1964, jolloin ilmestyi neljä hänen teoksilleen omistettua LP:tä. Hänen musiikkinsa ensimmäinen huomattava esitys kuitenkin järjestettiin vasta vuonna 1974. Tuolloin oratorio *Passion of Martin Luther King* esitettiin Kennedy Centerissä James DePreistin johtaessa Yhdysvaltain kansallisorkesteria sekä kuoroa ja säveltäjän veljen, Ezion toimiessa laulusolistina. Säveltäjän viimeinen teos, *Concerto Sinfonico* saksofonikvartetille ja orkesterille on vuodelta 1985; sairaus päätti hänen uransa ennenaikaisesti. Hänen musiikkinsa esitykset ja levytykset ovat yleistyneet hänen kuolemansa jälkeen.

Lähteet
-------

1. 1 2 3  AllMusic: Nicolas Flagello


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Francine "Francie" D. Calfo** on kuvitteellinen hahmo yhdysvaltalaisessa televisiosarjassa *Alias*. Häntä esittää näyttelijä Merrin Dungey.

Hahmon tarina
-------------

Francine "Francie" D. Calfo syntyi 3. tammikuuta 1975 Sacramentossa, Kaliforniassa. Hän tapasi parhaat ystävänsä Sydney Bristow'n ja Will Tippinin yliopistossa. Hän seurustelee Charlie Bernardin kanssa. Hän ilahtuu kuullessaan Sydneyn mentyä kihloihin poikaystävänsä Dannyn kanssa, mutta on tämän tukena Dannyn murhan jälkeen, ja he muuttavat samaan asuntoon. Myöhemmin Charlie kosii Francieta ja pari alkaa suunnitella häitään. Sydney saa kuitenkin tietää Charlien suhteesta, minkä seurauksena Francie jättää Charlien. Myöhemmin Francie alkaa suunnitella oman ravintolan perustamista. Ravintola avataan ja siitä tulee menestyksekäs. Myöhemmin hän ja Will ihastuvat toisiinsa ja he suutelevat.

Francien ja Willin juttu ei kerkeä pitkälle, sillä Francien geneettisesti luotu kaksoisolento, Allison Doren, ampuu Francien ja ottaa hänen paikkansa. Hän vakoilee Sydneyn ja Willin kautta CIA:ta ja suorittaa muita Arvin Sloanen toimeksiantoja, kuten murhaa Marcus Dixonin vaimon. Toisen kauden lopulla Will saa tietää totuuden ja Allison yrittää murhata hänet. Sydney ja Allison taistelevat ja Sydney ampuu Allisonia, joka jää kuitenkin eloon. Allison palaa kuvioihin kolmannella kaudella ja kamppailee jälleen Sydneyn kanssa. Lopulta Will riistää hänen henkensä kostoksi Francien kuolemasta.

Francie nähdään takaumassa sarjan päätösjaksossa, jolloin käy ilmi, että Sydney tapasi Dannyn ensimmäistä kertaa Francien kautta.

Lähteet
-------

* 
* Alias-sarja
**John Blackwood McEwen** (1868 Hawick – 1948) oli skotlantilainen säveltäjä. Hän valmistui vuonna 1888 *Master of Arts* -arvolla Glasgow’n yliopistosta. Hän jatkoi opintojaan Royal Academy of Musicissa Lontoossa. Vuonna 1895 hän sai nimityksen South Parish Churchin kuoromestariksi Greenockissa; hän opetti tällöin Athenaeum School of Musicissa Glasgow’ssa.

Vuonna 1898 McEwen palasi Royal Academy of Musiciin harmonian ja sävellyksen professorina. Hän toimi sen rehtorina vuosina 1924–1936. Hänet lyötiin ritariksi vuonna 1931, ja hän sai oikeustieteen kunniatohtorin arvon Glasgow’n yliopistosta vuonna 1933. Hänen tunnetuin teoksensa on *Solway Symphony*. Geoffrey Tozer levytti Chandos Recordsille albumin hänen pianosävellyksiään.

Lähteet
-------

1. 1 2  The University of Glasgow Story: Sir John Blackwood McEwen (Arkistoitu – Internet Archive)
2. ↑  AllMusic: John Blackwood McEwen: Sonata in E minor and Other Piano Works

Aiheesta muualla
----------------

* IMSLP: Ilmaisia nuotteja

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Belgia
* Yhdysvallat
* Tšekki
* Australia
* Alankomaat

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |
**Thomas Grace** on kuvitteellinen hahmo yhdysvaltalaisessa televisiosarjassa *Alias*. Häntä esittää näyttelijä Balthazar Getty.

Hahmon tarina
-------------

Thomas "Tom" Grace liittyy sarjaan viidennellä tuotantokaudella. Hänet palkataan APO:on Michael Vaughnin sekä myöhemmin Eric Weissin korvaajaksi. Hän käyttää kenttäkokemustaan hyväksi kouluttaessaan APO:n uutta agenttia, Rachel Gibsonia. 

Marshall Flinkman löytää tietoja, joiden mukaan Tom olisi ollut naimisissa, mutta uskoo sen olevan osa jotakin peiteroolia. Myöhemmin Sydney Bristow kidnapataan ja Tom osallistuu CIA:n päämajaan soluttautumiseen Sydneyn jäljittämiseksi. Tehtävän aikana Tom saa tilaisuuden etsiä salaisia tietoja, mistä selviää, että Tom oli ollut naimisissa, mutta hänen vaimonsa Amanda murhattiin. Tom jäljittää murhaajan, mutta kysyy häneltä tietoja "Kardinaali"-nimisen henkilön löytämiseen. Myöhemmin Rachel saa tietää Tomin tutkimuksista, mutta Tom ei kerro totuutta.

Myöhemmin Rachel saa tietää, että Kardinaali oli määrännyt Tomin tapettavaksi, mutta Amanda olikin vahingossa saanut surmansa. Kostoksi Tom tappaa hänen vaimonsa murhaajan. Myöhemmin Tomin ja Rachelin välit lähenevät.

Sarjan lopulla Julian Sark asettaa pommin metroon, joka tuhoaisi APO:n päämajan. Tom yrittää hidastaa pommin räjähtämistä ja häntä käsketään pakenemaan ajastimen mennessä alle 60 sekunnin. Ajan käydessä vähiin, Tom päättääkin jäädä pommin luo. Hän kertoo Rachelille, että jos aikaa olisi ollut enemmän, hän olisi pyytänyt häntä ulos. Itkuinen Rachel vastaa, että olisi suostunut kutsuun, minkä jälkeen pommi räjähtää.

Lähteet
-------

* Alias-sarja
Susan Peters elokuvan *Random Harvest* trailerissa (1942)
**Suzanne Carnahan** eli **Susan Peters** (3. heinäkuuta 1921 – 23. lokakuuta 1952) oli yhdysvaltalainen näyttelijä.

Peters syntyi Spokanessa, Washingtonissa, ja esitti ensimmäisten Hollywood-vuosiensa aikana pieniä rooleja oikealla nimellään. Hänen läpimurtonsa oli *Sattuma korjaa satoa* (*Random Harvest*, 1942) -elokuvan rooli, joka toi hänelle Oscar-ehdokkuuden. 

Petersin muiden elokuvien joukkoon lukeutuu *Laulu Venäjästä* (*Song of Russia*, 1943). Hän oli vuodesta 1943 naimisissa näyttelijä Richard Quinen kanssa ja vammautui 1. tammikuuta 1945 ollessaan tämän kanssa metsällä ja metsästyskiväärin lauettua vahingossa. Peters vietti loppuelämänsä vyötäröstä alaspäin halvaantuneena.

Vaikka Petersin jalat eivät toimineet, hän jatkoi näyttelijänuraansa elämänsä loppuvaiheisiin saakka. Petersillä ja Quinella oli adoptoitu poika Timothy. Avioliitto kuitenkin päättyi eroon syyskuussa 1948. Viimeisinä vuosina Petersin terveys rappeutui pahoin, ja hän kuoli munuaistautiin, keuhkokuumeeseen ja anoreksiaan vain 31-vuotiaana.

Petersillä on tähti Hollywood Walk of Famella.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Saksa
* Yhdysvallat

 |
|  |
| Henkilöt | 
* Elonet

 |

 |
**Kelly Peyton** on kuvitteellinen hahmo yhdysvaltalaisessa televisiosarjassa *Alias*. Häntä esittää näyttelijä Amy Acker.

Hahmon tarina
-------------

Kelly Peyton työskentelee Gordon Deanille Suoja-nimisessä CIA:n salaisessa järjestössä. Todellisuudessa järjestö on osa terroristiorganisaatio Prophet 5:ä, ja totuuden tietävät vain Peyton ja Dean. Peyton on Rachel Gibsonin hyvä ystävä, kunnes saa tietää tämän tietävän totuuden Suojasta, ja Deanin kanssa he räjäyttävät toimiston tappaen kaikki työntekijät, lukuun ottamatta Rachelia. APO saa Deanin kiinni ja hän kuolee myöhemmin, minkä jälkeen Peyton ottaa hänen paikkansa Prophet 5:ssä.

Peyton kidnappaa Sydney Bristow'n ja hypnotisoi hänet antamaan tietoja 1400-luvulla eläneen profeetta Milo Rambaldin Horisontti-esineestä. Paljastuu, että hän työskentelee Sydneyn äidin Irina Derevkon kanssa. Sydney onnistuu pakenemaan, paljastamatta mitään tärkeää. Irina myöhemmin etsii Horisontin Sydneyn ja Jack Bristow'n avulla.

Sarjan lopussa Peyton työskentelee Arvin Sloanen ja Julian Sarkin kanssa. Peyton murhaa Prophet 5:n kaksitoista johtajaa, mikä johtaa organisaation alasajoon. APO saa Peytonin kiinni ja Rachel käyttää Peytonin pahinta pelkoa, käärmeitä, hyväkseen saadakseen tältä tietoja Sloanen olinpaikasta, minkä jälkeen hän joutunee vankilaan.

Lähteet
-------

* Alias-sarja
**Stephen Kim Sou-hwan** (hangul: 김수환; hanja: 金壽煥; uudistettu latinisaatio: *Gim Su-hwan*, 8. toukokuuta 1922 – 16. helmikuuta 2009) oli katolinen kirkonmies. Hän syntyi Daegussa. 

Kim opiskeli filosofiaa Sophian yliopistossa Tokiossa vuosina 1941–1944 ja jatkoi Soulin katoliseen yliopistoon, josta hän valmistui vuonna 1951. Vuosina 1956–1963 hän opiskeli Saksassa sosiologiaa.

Kim toimi Masanin piispana 1966–1968, nousi sitten Soulin arkkipiispaksi ja tuli tehdyksi kardinaaliksi 28. huhtikuuta 1969. Hänestä tuli kardinaaliprotopappi (virkaiältään pitkäaikaisin nykyinen kardinaali) kardinaali Franz Königin kuoltua 13. maaliskuuta 2004. 

Kim osallistui uuden paavin valintaan vuoden 1978 kahdessa konklaavissa. Hän kuuluu harvoihin vuoden 1978 konklaaveissa äänestäneisiin kardinaaleihin, jotka olivat edelleen elossa paavi Johannes Paavali II:n kuollessa 2. huhtikuuta 2005. Hän ei kuitenkaan voinut osallistua vuoden 2005 konklaaviin ylitettyään 80 vuoden iän toukokuussa 2002.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Korea

 |

 |